《艳歌》
两汉·佚名

今日乐上乐，相从步云衢。
天公出美酒，河伯出鲤鱼。
青龙前铺出，白虎持榼壶。
南斗工鼓瑟，北斗吹笙竽。
妲娥垂明珰，织女奉瑛琚。
苍霞扬东讴，清风流西歈。
垂露成帏幄，奔星扶轮舆。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。